
RAPORT DE SPECIALITATE
Privind completarea denumirii HCL  nr.202/24.04.2018 cu denumirea HCL nr.68/23.02.2018, respectiv cu titlul Proiectului nr.161/1/2017, privind aprobarea documentaţiei tehnico-economice, a indicatorilor tehnico-economici - faza D.A.L.I şi a anexei privind descrierea sumară a investiţiei pentru obiectivul "Reabilitare termică imobil str. Măslinului nr.11, sc A+B", în etapa precontractuală.

Pentru imobilul situat la adresa  str. Măslinului nr.11, bl. G3, sc A+B, s-a depus documentaţia tehnico-economică pentru obiectivul de investiţii "Reabilitare termică imobil Măslinului nr.11, sc A+B ", spre finanţare în cadrul Programului Operaţional Regional 2014-2020, Axa prioritară 3, Prioritatea de investiţii 3.1, Operaţiunea A - Clădiri Rezidenţiale.
[bookmark: _Toc488833939]Facem următoarele precizări: În conformitate cu condițiile specifice de accesare a fondurilor în cadrul Programului Operaţional Regional 2014-2020, Axa prioritară 3 - Sprijinirea  tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea A - Clădiri Rezidenţiale, una dintre anexele obligatorii la depunerea cererii de finanțare este Hotărârea consiliului local de aprobare documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propusă a fi realizată prin proiect.
Proiectul tehnic a fost contractat în baza O.U.G. nr. 18 /04.03. 2009 (*actualizată*) privind creşterea performanţei energetice a blocurilor de locuinţe și cu respectarea prevederilor H.G. nr. 907/29.11.2016 privind etapele de elaborare şi conţinutul-cadru al documentaţiilor tehnico-economice aferente obiectivelor / proiectelor de investiţii finanţate din fonduri publice.
În vederea finalizării etapei precontractuale, s-a solicitat de către Organismul Intermediar ADR Vest, prin Solicitarea de clarificare 5, înregistată la Primăria Municipiului Timişoara cu nr. CDD2018-525/14.11.2018, ca în cadrul anexei HCL  nr.202/24.04.2018 denumirea proiectului sa fie completată cu denumirea HCL nr.68/23.02.2018, respectiv cu titlul Proiectului nr.161/1/2017 .

 Urmare a solicitării de clarificări, este necesară modificarea Hotărârii Consiliului Local  nr. HCL nr.68/23.02.2018 (cu modificările aduse prin HCL nr.202/24.04.2018) privind aprobarea documentaţiei tehnico-economice - faza D.A.L.I., a indicatorilor tehnico-economici şi a anexei privind descrierea sumară a investiţiei, pentru obiectivul "Reabilitare termică imobil, str. Măslinului nr.11, sc A+B", prin înlocuirea Anexei 1 cu o nouă anexă care va completa denumirea proiectului. 

Precizăm că emiterea proiectului de hotărâre are la bază documentația tehnico - economică nr. 161/1/2017, faza D.A.L.I., elaborată în baza H.G. nr. 907/29.11.2016, de către prestatorul serviciilor de proiectare și asistență tehnică din partea proiectantului - SC Eurodraft Proiect Design SRL. 
	În concluzie, prin Proiectul nr. 161/6/2017 s-au stabilit următoarele:
[bookmark: _GoBack]-  valoarea totală estimată a investiţiei conform devizului general, ca fiind de 629.882,35  lei  (inclusiv TVA), din care C+M are valoarea de  537.208,17   lei (inclusiv TVA);
- indicatorii tehnico - economici rezultați în urma elaborării Proiectului tehnic, faza D.A.L.I., conform Anexei 1 la prezentul Raport de specialitate;
- Descrierea sumară a investiţiei propusă a fi realizată prin proiect, conform Anexei 2 la prezentul Raport de specialitate.





	Având în vedere prevederile legale expuse în prezentul raport, respectiv H.G. nr. 907/29.11.2016 și  Ghidul specific pentru POR 2014-2020, Axa prioritară 3, Prioritatea 3.1, apreciem că proiectul de hotărâre privind aprobarea documentației tehnico-economice - faza D.A.L.I., a indicatorilor tehnico - economici și a anexei privind descrierea sumară a investiției, pentru obiectivul ” Reabilitare termică imobil Măslinului nr.11, sc A+B”, în etapa precontractuală, îndeplinește condițiile tehnice pentru a fi supus dezbaterii și aprobării plenului consiliului local. 

